Na temelju članka 42. Zakona o lokalnim porezima („Narodne novine“ broj 115/16, 101/17, 114/22 i 114/23) i članka 18. Statuta Grada Križevaca („Službeni vjesnik Grada Križevaca“ broj 4/09, 1/13, i 1/16, 1/18, 3/18 – pročišćeni tekst, 3/20, 1/21 i 3/22), Gradsko vijeće Grada Križevaca na 20. sjednici održanoj 22. travnja 2024. godine donijelo je

**ODLUKU O GRADSKIM POREZIMA GRADA KRIŽEVACA**

**I. OPĆE ODREDBE**

**Članak 1.**

Ovom Odlukom o gradskim porezima Grada Križevaca (u daljnjem tekstu: Odluka) utvrđuju se vrste poreza koji pripadaju Gradu Križevcima, stope i visine poreza, način obračuna i plaćanja poreza, te nadležno porezno tijelo za utvrđivanje i naplatu poreza u skladu sa Zakonom o lokalnim porezima.

**II. VRSTE POREZA**

**Članak 2.**

Gradu pripadaju sljedeći porezi:

1. porez na potrošnju,
2. porez na kuće za odmor,
3. porez na korištenje javnih površina.

**III. POREZ NA POTROŠNJU**

**Članak 3.**

Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 3%.

Osnovicu poreza na potrošnju čini prodajna cijena pića koje se proda u ugostiteljskim objektima, a u koju nije uključen porez na dodanu vrijednost.

Obveznik poreza na potrošnju je pravna i fizička osoba koja pruža ugostiteljske usluge na području Grada.

**Članak 4.**

Obračunsko razdoblje poreza na potrošnju je od prvog do posljednjeg dana u mjesecu.

Utvrđenu obvezu poreza na potrošnju za obračunsko razdoblje iz stavka 1. ovog članka porezni obveznik iskazuje pojedinačno za svaki poslovni prostor na Obrascu PP-MI-PO, a isti se mora predati u Upravni odjel za gospodarstvo, financije, EU fondove i javnu nabavu do dvadesetog dana u mjesecu za prethodni mjesec. Utvrđenu obvezu porezni obveznik dužan je platiti od posljednjeg dana u mjesecu za prethodni mjesec.

Nadzor nad obračunavanjem i plaćanjem poreza na potrošnju obavlja Upravni odjel za gospodarstvo, financije, EU fondove i javnu nabavu.

**IV. POREZ NA KUĆE ZA ODMOR**

**Članak 5.**

Porez na kuće za odmor plaćaju pravne i fizičke osobe koje su vlasnici kuća za odmor na području Grada.

Porez na kuće za odmor plaća se godišnje u iznosu 1,40 eura/m2 korisne površine.

**Članak 6.**

Obveznici poreza na kuće za odmor dužni su Upravnom odjelu za gospodarstvo, financije, EU fondove i javnu nabavu dostaviti podatke o kućama za odmor koji se odnose na mjesto gdje se taj objekt nalazi te korisnu površinu kao i podatke o poreznom obvezniku, najkasnije do 31. ožujka godine za koju se utvrđuje porez.

**Članak 7.**

Kućom za odmor smatra se svaka zgrada, dio zgrade ili stan, ako se koristi povremeno ili sezonski. Da li se zgrada ili stan koristi povremeno ili sezonski, određuje se prema stvarnom prebivalištu vlasnika nekretnine.

Ako se utvrdi da je stanje kuće za odmor takvo da kuća nije podobna za stanovanje, odnosno da zbog trošnosti i starosti predstavlja opasnost, vlasnik kuće će se osloboditi plaćanja poreza za tekuću godinu.

Kućom za odmor ne smatraju se gospodarske zgrade koje služe isključivo za smještaj poljodjelskih alata, strojeva i sl.

**V. POREZ NA KORIŠTENJE JAVNIH POVRŠINA**

**Članak 8.**

Javnom površinom u smislu ove Odluke smatraju se zemljišta u vlasništvu Grada Križevaca ili drugih javnopravnih tijela za koje je posebnim zakonom Gradu nametnuta obaveza održavanja ili upravljanja, te koje su namijenjene za korištenje svima pod jednakim uvjetima.

Zona Centar u smislu ove Odluke je zona definirana u Generalnom urbanističkom planu grada Križevaca (GUP), na zapadnoj strani omeđena Ulicom Petra Preradovića i Frankopanskom ulicom, na sjevernoj strani Ulicom Tadije Smičiklasa i Potočkom ulicom, na istočnoj strani Svetokriškom ulicom, Trgom bana Josipa Jelačića i Ulicom Ljudevita Gaja te na južnoj strani Ulicom Petra Zrinskoga i Trgom svetoga Florijana.

**Članak 9.**

Porez na korištenje javnih površina plaća pravna i fizička osoba kojoj je Upravni odjel za komunalno gospodarstvo, gradnju, prostorno uređenje i zaštitu okoliša odobrio zauzimanje i korištenje javnih površina u vlasništvu Grada.

Porez na korištenje javne površine koja se daje bez provođenja javnog natječaja plaća se po m2 zauzete površine i to:

1. **Godišnje:**
2. za postavljeni kiosk 30,00 eura,

1. za korištenje javnih

površina za parkirališta 7,00 eura,

1. za korištenje javne površine

ispred poslovnih i drugih prostora

-terase i slično u zoni Centar 18,00 eura,

 izvan zone Centar 9,00 eura

1. za reklamne panoe:

30,00 eura, a u obračun idu obje strane panoa,

 5. za klizalište (za vrijeme trajanja manifestacije) 0,20 eura,

1. **Dnevno:**
2. za obavljanje prodaje borova,

vijenaca, cvijeća i sl. 4,00 eura,

1. za obavljanje prodaje tekstila, obuće,

proizvoda od plastike, drva i slično 4,00 eura,

1. za obavljanje prodaje vlastitih

 poljoprivrednih proizvoda (voća, povrća, poslastica,

sadnica, lončanica i ostalih sezonskih prodaja

poljoprivrednih proizvoda i prerađevina) 1,30 eura,

1. sezonske prodaje čestitaka,

knjiga, suvenira i slično 1,30 eura,

1. korištenje javne površine radi

prezentacije ili promidžbe 5,00 eura,

1. za zabavne radnje 1,00 eura,
2. za pokretnu ugostiteljsku radnju 4,00 eura,
3. za zauzimanje površine radi izgradnje:

- do utvrđenog roka 0,13 eura,

- za svaki sljedeći dan (nakon utvrđenog roka) 0,40 eura,

1. za deponiranje materijala i robe 0,27 eura.

Porez iz točke b) pod 2., 3., 4., 5., 6. i 7 ovoga članka plaća se 50% više prilikom održavanja Križevačkog velikog spravišča, Dana sv. Marka Križevčanina i ostalih manifestacija za koje su sredstva planirana u proračunu Grada.

Porez iz točke a) pod 3. ovog članka za siječanj, veljaču, studeni i prosinac umanjuje se 50% od propisanog poreza za korištenje površine javne namjene za period od 01. ožujka do 31. listopada.

**Članak 10.**

Zahtjev za korištenje javnih površina podnosi se Upravnom odjelu za komunalno gospodarstvo, gradnju, prostorno uređenje i zaštitu okoliša, koji izdaje rješenje o odobrenju korištenja javne površine.

Upravni odjel za gospodarstvo, financije, EU fondove i javnu nabavu na temelju rješenja Upravnog odjela za komunalno gospodarstvo, gradnju, prostorno uređenje i zaštitu okoliša o odobrenju korištenja javne površine donosi rješenje o razrezu poreza na korištenje javne površine.

**VI. NAPLATA GRADSKIH POREZA**

**Članak 11.**

Na postupak utvrđivanja i naplate gradskih poreza te druga pitanja koja nisu uređena Zakonom o lokalnim porezima primjenjuje se zakon kojim je uređen porezni postupak.

**VII. OSLOBOĐENJA**

**Članak 12.**

Plaćanja poreza na korištenje javnih površina iz članka 9. ove Odluke mogu se osloboditi korisnici javne površine za organiziranje manifestacija i drugih događanja od interesa za Grad Križevce, sukladno odluci gradonačelnika.

**VIII. PRIJELAZNE I ZAVRŠNE ODREDBE**

**Članak 13.**

Nadzor nad obračunavanjem i plaćanjem gradskih poreza, provodi Upravni odjel nadležan za gospodarstvo i financije.

**Članak 14.**

Postupci utvrđivanja poreza započeti po odredbama Odluke o porezima Grada Križevaca ("Službeni vjesnik Grada Križevaca" broj 2/17, 4/17 - ispravak, 6/17, 8/18 i 8/23), koji nisu dovršeni do stupanja na snagu ove Odluke, dovršit će se prema odredbama Odluke o porezima Grada Križevaca ("Službeni vjesnik Grada Križevaca" broj 2/17, 4/17 - ispravak, 6/17, 8/18 i 8/23).

**Članak 15.**

Stupanjem na snagu ove Odluke prestaje važiti Odluka o gradskim porezima ("Službeni vjesnik Grada Križevaca" broj 2/17, 4/17 - ispravak, 6/17, 8/18 i 8/23).

**Članak 16.**

Ova Odluka objavit će se u Službenom vjesniku Grada Križevaca, a stupa na snagu 01.siječnja 2025. godine.

GRADSKO VIJEĆE GRADA KRIŽEVACA

KLASA:---

 PREDSJEDNIK

 Igor Frbežar